Farg‘ona shahrida fuqaro 1 kilogramm 680 gramm “marixuana” giyohvandlik moddasi bilan qo‘lga olindi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda. Qayd etilishicha, 5 mart kuni A.Yassaviy ko‘chasi 6-uyda yashovchi, 1996 yilda tug‘ilgan F.G‘. A.Qodiriy ko‘chasi 56-uy oldida gumonlanib tekshirilganda qo‘lidagi paket ichidan 1 kilogramm 680 gramm “marixuana” giyohvandlik moddasi topilib, daliliy ashyo sifatida olingan.